CELEX: 32016R0683
Language: ro
Date: 2016-05-02 00:00:00
Title: Regulamentul (UE) 2016/683 al Comisiei din 2 mai 2016 de modificare a anexei II la Regulamentul (CE) nr. 1333/2008 al Parlamentului European și al Consiliului în ceea ce privește utilizarea de acid propionic – propionați (E 280-283) în tortillas (Text cu relevanță pentru SEE)

3.5.2016   
            
            
               RO
            
            
               Jurnalul Oficial al Uniunii Europene
            
            
               L 117/28
            
         REGULAMENTUL (UE) 2016/683 AL COMISIEI
   din 2 mai 2016
   de modificare a anexei II la Regulamentul (CE) nr. 1333/2008 al Parlamentului European și al Consiliului în ceea ce privește utilizarea de acid propionic – propionați (E 280-283) în tortillas
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1333/2008 al Parlamentului European și al Consiliului din 16 decembrie 2008 privind aditivii alimentari (1), în special articolul 10 alineatul (3),
   întrucât:
   
               (1)
            
            
               Anexa II la Regulamentul (CE) nr. 1333/2008 prevede o listă a Uniunii de aditivi alimentari autorizați pentru utilizare în produsele alimentare și condițiile de utilizare a acestor aditivi.
            
         
               (2)
            
            
               Lista de aditivi alimentari a Uniunii poate fi actualizată în conformitate cu procedura comună menționată la articolul 3 alineatul (1) din Regulamentul (CE) nr. 1331/2008 al Parlamentului European și al Consiliului (2), fie la inițiativa Comisiei, fie în urma unei cereri.
            
         
               (3)
            
            
               La 14 iulie 2015, a fost depusă o cerere de extindere a utilizării propionatului de calciu (E 282) ca și conservant pentru prelungirea termenului de valabilitate la tortillas. Cererea a fost pusă la dispoziția statelor membre în conformitate cu articolul 4 din Regulamentul (CE) nr. 1331/2008.
            
         
               (4)
            
            
               Utilizarea de acid propionic – propionați este necesară pentru prelungirea termenului de valabilitate a tortillas, deoarece acest produs se alterează foarte rapid din cauza conținutului mare de umiditate și a compoziției care favorizează creșterea microorganismelor.
            
         
               (5)
            
            
               Substanțele acid propionic – propionați sunt utilizate pe scară largă pentru a împiedica dezvoltarea mucegaiurilor în produsele de panificație dospite, datorită efectului minim asupra drojdiei și asupra mirosului sau gustului produsului final.
            
         
               (6)
            
            
               Autoritatea Europeană pentru Siguranța Alimentară (denumită în continuare „autoritatea”), în avizul său privind reevaluarea acidului propionic (E 280), a propionatului de sodiu (E 281), a propionatului de calciu (E 282) și a propionatului de potasiu (E 283) ca aditivi alimentari (3), a concluzionat că nu ar exista probleme de siguranță cauzate de concentrațiile maxime ale acestor substanțe în cadrul utilizărilor și concentrațiilor autorizate în prezent ca aditivi alimentari. Autorizarea utilizării propionaților în tortillas reprezintă o extindere, ceea ce nu ar cauza preocupări suplimentare, deoarece evaluarea expunerii efectuată de autoritate a inclus categoria de produse alimentare 07.1 Pâine și chifle.
            
         
               (7)
            
            
               În conformitate cu articolul 3 alineatul (2) din Regulamentul (CE) nr. 1331/2008, Comisia solicită avizul autorității pentru a actualiza lista de aditivi alimentari a Uniunii prevăzută în anexa II la Regulamentul (CE) nr. 1333/2008, cu excepția cazului în care actualizarea în cauză nu este susceptibilă de a avea un efect asupra sănătății umane. Întrucât extinderea utilizării de acid propionic – propionați (E 280-283) ca și conservanți în tortillas constituie o actualizare a listei respective, care nu este susceptibilă a avea un efect asupra sănătății umane, nu este necesar să se solicite avizul autorității.
            
         
               (8)
            
            
               Prin urmare, anexa II la Regulamentul (CE) nr. 1333/2008 ar trebui modificată în consecință.
            
         
               (9)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Anexa II la Regulamentul (CE) nr. 1333/2008 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 mai 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 354, 31.12.2008, p. 16.
   
      (2)  Regulamentul (CE) nr. 1331/2008 al Parlamentului European și al Consiliului din 16 decembrie 2008 de instituire a unei proceduri comune de autorizare pentru aditivii alimentari, enzimele alimentare și aromele alimentare (JO L 354, 31.12.2008, p. 1).
   
      (3)  EFSA Journal 2014;12(7):3779.
   
      ANEXĂ
      În partea E din anexa II la Regulamentul (CE) nr. 1333/2008, la categoria 07.1 „Pâine și chifle”, rubricile pentru acid propionic – propionați se înlocuiesc cu următorul text:
      
         
                      
                  
                  
                     „E 280-283
                  
                  
                     Acid propionic – propionați
                  
                  
                     3 000 
                  
                  
                     (1) (6)
                  
                  
                     numai pâine feliată preambalată și pâine de secară
                  
               
                     E 280-283
                  
                  
                     Acid propionic – propionați
                  
                  
                     2 000 
                  
                  
                     (1) (6)
                  
                  
                     numai pâine cu valoare energetică redusă; pâine coaptă parțial preambalată; chifle, tortilla și pitta preambalate; pølsebrød, boller și dansk flutes preambalate
                  
               
                     E 280-283
                  
                  
                     Acid propionic – propionați
                  
                  
                     1 000 
                  
                  
                     (1) (6)
                  
                  
                     numai pâine preambalată”